**Poezia e un curcubeu**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iisus are cătușele pe tâmple

e Dumnezeu în ceruri închingat

Apocalipsa-i gata să se-ntâmple

între femeie iată și bărbat

E Dumnezeu în ceruri închingat

și omu-i piatra cea de moară

între târziu și totuși niciodat

se-ntinde viața ca o sfoară

E omul piatra cea de moară

Apocalipsa-i gata să se-ntâmple

pe nimeni însă n-o să-l doară

Iisus are cătușele pe tâmple

Iar Dumnezeu e-n ceruri închingat

între femeie moarte și bărbat

Costel Zăgan, CEZEISME II